"לא רוצים לחזור לאלימות ומלחמה". אבו מאזן (צילום ארכיון: AP)

"איננו רוצים לחלק את ירושלים, אלא להשאיר אותה עיר פתוחה שתהיה בירת שתי המדינות"  כך אמר היום (ראשון) יו"ר הרשות הפלסטינית אבו מאזן במפגש ברמאללה עם סטודנטים מישראל. לדבריו, השארת ירושלים כעיר פתוחה, שבה חיים זה לצד זה ישראלים ופלסטינים, "זו המשמעות של דו-קיום". יו"ר הרשות, שאירח בלשכתו כ-200 סטודנטים ישראלים, האשים את ממשלת ישראל בפגיעה בתהליך השלום: "איך רוצים לעשות שלום כאשר בונים בהתנחלויות, באדמות שאמורות להיות המדינה הפלסטינית?".



אבו מאזן אמר כי תאריך היעד לסיום המשא ומתן שהציב שר החוץ האמריקני, ג'ון קרי, יגיע בעוד כחודשיים. "ישראל צריכה להחליט", אמר, והתחייב כי אם השיחות ייכשלו, הרשות הפלסטינית לא תפנה לאלימות: "אנחנו לא רוצים לחזור לאחור, לחזור לאלימות ומלחמה". בנוגע לדרישה הישראלית שהפלסטינים יכירו בישראל כמדינה יהודית, אמר אבו מאזן כי ישראל חתמה על הסכמי שלום עם מצרים וירדן מבלי להעלות את הדרישה הזו. הוא הוסיף כי "אם ישראל תלך לאו"ם ותבקש מהעולם להכיר בה כמדינת העם היהודי ותגדיר את עצמה כזו בפני כל העולם  אנחנו נכבד את מה שיחליט העולם". הוא הוסיף כי הרשות הפלסטינית "כבר הכירה בישראל  מטרת הדרישה הזו היא לפגוע בתהליך השלום". לדבריו, "כל פעם אנחנו מתפשרים, והצד השני דורש יותר".



עוד על תהליך השלום:

בניגוד לסיכום עם קרי: הפלסטינים פנו לאונסק"ו

בישראל לא מסכימים לירושלים כבירה פלסטינית

כישלון המו"מ - בגלל בנט ולפיד. דעה